Diari Oficial de la Generalitat Valenciana


Sumari del DOGV 3540, del 16-07-1999 (1999/6322)

Acord de data 23 d'abril de 1999, de la Comissió Territorial d'Urbanisme d'Alacant, relatiu a la modificació puntual del Pla General de Teulada en l'àmbit de la PB-W.6.9.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6322


Data del document
:   23-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Teulada
    * pla d'urbanisme

Acord de data 23 d'abril de 1999, de la Comissió Territorial d'Urbanisme d'Alacant, relatiu a la modificació puntual del Pla General de Teulada en l'àmbit de la MX-U.1.5. [1999/S6322]
  
Vist l'expedient de referència i de conformitat amb els següents
  
Antecedents de fet
  
Primer
  
L'Ajuntament, en sessió plenària celebrada el dia 10 d'abril de 1996, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, d'1 de març de 1996 i en un dels diaris de major difusió provincial el 6 de febrer de 1996, i no s'han presentat al·legacions.
  
Segon
  
Aquest expedient va ser objecte d'acord per la Comissió Territorial d'Urbanisme en sessió celebrada el 30 de gener de 1998, en el qual s'assenyalaven una sèrie d'observacions que es van comunicar a l'Ajuntament.
  
L'Ajuntament, amb data 3 de febrer de 1999, presenta un nou document refós de la modificació proposada, aprovat en sessió plenària de 4 de desembre de 1998.
  
Tercer
  
La documentació està integrada per memòria informativa i justificativa i plans d'estat actual i modificats.
  
Quart
  
Aquest expedient té per objecte el canvi de qualificació, d'ordenació i de paràmetres urbanístics de dues parcel·les de sòl urbà, la B i la A, situades entre la costa i la carretera de Moraira al Portet.
  
- Quant a la parcel·la B, es disminueix l'edificabilitat prevista en el Pla General d'Ordenació Urbana de 2 m3/m2 a 1 m3/m2 i la tipologia passa d'unifamiliar agrupada a unifamiliar aïllada, amb parcel·la mínima de 800 m2.
  
- En la parcel·la A la zona verda privada passa a zona verda pública i l'equipament social privat de 2.682 m2 passa a residencial unifamiliar aïllada a l'igual que 415 m2 de passeig públic per a vianants.
  
Com a conseqüència de la nova ordenació proposada es produeix un increment d'edificabilitat de 415 m3 i un increment del nombre d'habitatges de 3 unitats, el que equivaldria a unes mesures compensatòries d'uns 60 m2 que és superada amb escreix amb els 2.000 m2 de verd privat que passen a verd públic.
  
Cinquè
  
Consta en l'expedient un informe favorable de la Direcció General de Costes del Ministeri de Medi Ambient, de 14 d'octubre de 1997.
  
Consideracions tècniques jurídiques.
  
Primera
  
La tramitació efectuada fins a la data per l'ajuntament es considera, en línies generals, correcta, conforme al que disposen els articles 38 i 55 de la Llei Reguladora de l'Activitat Urbanística.
  
Segona
  
La documentació aportada es considera completa, de conformitat amb el que disposen els articles 27 i concordants de la Llei Reguladora de l'Activitat Urbanística.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada han estat reparades les observacions efectuades per la Comissió Territorial d'Urbanisme en l'acord de 30 de gener de 1998.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual del Pla General d'Ordenació Urbana de Teulada en l'àmbit de la UA S-8.2.
  
Segon
  
Publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra aquest acord, que no posa fi a la via administrativa, podrà interposar-se recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.